Diari Oficial de la Generalitat Valenciana


Sumari del DOGV 4203, del 05-03-2002 (2002/1688)

Notificació a la senyora Ana M. Jiménez Araque. Expedient número R-132/2001.
----------------------------------------------------------------------------

### Dades del document

Número de DOGV
:   4203

Data del DOGV
:   05-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1688


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a la senyora Ana M. Jiménez Araque. Expedient número R-132/2001. [2002/F1688]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a la senyora Ana M. Jiménez Araque, passatge 25 d'abril, 4-18a (46214 Alaquàs) la resolució del recurs d'alçada amb el número de referència interna R-132/2001.
  
Resolució
  
Examinat el recurs d'alçada formulat per la senyora Ana María Jiménez Araque contra la resolució, del Servei Territorial d'Arquitectura i Habitatge de València, denegatòria de la pròrroga de subsidiació del tipus d'interés del préstec qualificat, per a l'adquisició d'un habitatge de protecció oficial, acollida a l'expedient número 46/0357/1992/5.
  
Antecedents de fet
  
Primer. La senyora Ana María Jiménez Araque, titular d'un préstec qualificat concedit pel Banco Bilbao Vizcaya Argentaria i destinat a l'adquisició d'un habitatge de protecció oficial de promoció privada, va presentar en el Servei Territorial d'Arquitectura i Habitatge de València la sol·licitud de pròrroga de subsidiació del tipus d'interés del mencionat préstec, el dia 19 de maig de 2000.
  
Segon. Mitjançant l'escrit de data 20 de novembre de 2000, el servei territorial va requerir a la interessada, en compliment del que disposa l'article 76, en relació amb l'article 92, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPAC), a fi que en el termini de 15 dies naturals esmenara les objeccions que en el dit escrit s'indicaven i al qual ens remetem.
  
Amb data 26 de desembre de 2000, la senyora Ana María Jiménez Araque va presentar la documentació que va estimar pertinent en relació amb el que es requereix.
  
Tercer. Com a resultat de la comprovació de la documentació aportada, s'observa que, respecte als rebuts de consum de llum i d'aigua de l'habitatge objecte de les ajudes dels dos últims anys, no s'han presentat els corresponents a l'any 1998, i respecte a l'any 1999, no s'han acreditat consums ordinaris. Quant a la domiciliació dels rebuts d'aigua potable, correspon a l'habitatge, porta 4B, de l'avinguda de Blasco Ibáñez, número 50, d'Alaquàs.
  
Així mateix, el domicili que apareix en la declaració de l'impost sobre la renda de les persones físiques correspon a l'avinguda de Blasco Ibáñez, número 50, d'Alaquàs.
  
Finalment, en el DNI de la senyora Ana María Jiménez Araque, expedit en 28 de març de 1997, apareix com a domicili de la interessada el mencionat de l'avinguda de Blasco Ibáñez, número 50-4B, d'Alaquàs.
  
Quart. Vist l'anterior i finalitzada la instrucció de l'expedient, el servei territorial va informar a la interessada dels motius que servirien de base a la proposta de resolució desestimatòria de la seua sol·licitud, i amb caràcter previ a redactar la mencionada proposta, li va concedir tràmit d'audiència de l'expedient, a fi que poguera aportar en el termini de 15 dies naturals les al·legacions i/o documents que estimara pertinent en defensa dels seus interessos.
  
En data 6 de febrer de 2001, la interessada va presentar la documentació que va estimar convenient en la seua defensa.
  
Cinqué. Vist l'expedient, no considerant desvirtuats els fets posats de manifest en el tràmit d'audiència, en data 8 de febrer de 2001, el cap del servei territorial va resoldre denegar (VPO 617) la sol·licitud de pròrroga de la subsidiació sol·licitada, pels motius següents:
  
- Incompliment del que disposa l'article 8.1.c) en relació amb els articles 3 i 4 del Reial Decret 1.932/1991, de 20 desembre, sobre mesures de finançament d'actuacions protegibles en matèria d'habitatge (BOE 14.01.1992), ja que queda acreditat que la sol·licitant no té la residència habitual i permanent en l'habitatge objecte de les ajudes.
  
- Incompliment del que disposa l'article 8.1.c) del Reial Decret 1.932/1991, de 20 desembre, i l'article 5.c) del Decret 55/1992, de 30 de març, del Govern Valencià, ja que no queda acreditada l'ocupació de l'habitatge objecte de l'expedient en els terminis establits en la legislació vigent, i, en tot cas, dins dels tres mesos següents a la seua entrega.
  
Sisé. Contra l'esmentada resolució la senyora Ana María Jiménez Araque interposa recurs d'alçada dins del termini i en la forma escaient, amb els documents i les al·legacions que consten en aquest i als quals ens remetem en benefici de la brevetat.
  
Fonaments de dret
  
Primer. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJPAC), com pel que estableix el Decret 110/2000, de 18 de juliol, del Govern Valencià (DOGV núm. 3.798, de 21 de juliol).
  
Segon. El que disposen els articles 107, 110, 114 i 115 de la LRJPAC, quant a l'admissió i tramitació del recurs d'alçada.
  
Tercer. Segons el que estableix l'article 4.2 del Reial Decret 1.932/1991, de 20 de desembre, sobre mesures de finançament d'actuacions protegibles en matèria d'habitatge: «L'ampliació del període de subsidiació exigirà que el beneficiari d'aquesta ajuda la sol·licite..., i acredite que continua reunint les condicions que el fan creditor a una subsidiació».
  
Quart. En virtut del que disposa l'article 8.1.c) en relació amb els articles 3 i 4 de l'esmentat Reial Decret 1.932/1991, de 20 desembre, i l'article 5.c) del Decret 55/1992, de 30 de març, del Govern Valencià, seran requisits imprescindibles, entre altres, per al gaudi del finançament qualificat, que l'habitatge adquirit es destine a residència habitual i permanent i que siga ocupada dins dels terminis establits en la legislació vigent, i, en tot cas, en els tres mesos següents a la seua entrega, excepte pròrroga justificada per raons de tipus laboral o familiar, que haurà de ser autoritzada per l'administració competent.
  
Cinqué. L'empadronament és un requisit de caràcter formal que pretén demostrar la residència en un determinat lloc, però no cal entendre'l com el mitjà de prova definitiu, atés que empadronar-se en un lloc distint al que realment es resideix constitueix una incorrecció del dit empadronament, i per tant invalida la prova de residència, la qual pot ser demostrada per qualsevol altre procediment admés en dret, com ara correspondència, consums de llum i aigua, etcètera.
  
Sisé. En el cas que ens ocupa, examinada la documentació que hi ha en l'expedient es comprova que la interessada no ha fixat la seua residència habitual i permanent en l'habitatge objecte de l'actuació protegible, i, en tot cas, no queda acreditada l'ocupació dins dels terminis i en la forma establida en la legislació vigent.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, i de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat per la senyora Ana María Jiménez Araque contra la Resolució del Servei Territorial d'Arquitectura i Habitatge de València, de 8 de febrer de 2001, que queda confirmada.
  
Contra aquesta resolució, que posa fi a la via administrativa, es podrà interposar un recurs contenciós administratiu davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjuí que es puga exercitar qualsevol altre recurs que s'estime oportú.